**03.10.2023.**

**E-pasta nosaukums**

Informācija ārstiem par UA iedzīvotājiem

**E-pasta teksts**

Ukrainas civiliedzīvotājiem, kuri nav sociāli apdrošināti saskaņā ar likumu "Par valsts sociālo apdrošināšanu", kompensējamās zāles/med. ierīces tiek izrakstītas uz īpašās papīra receptes veidlapas un tiem nav jāmaksā līdzmaksājums par kompensējamām zālēm, izņemot gadījumus, kad tiek izrakstītas un aptieka atprečo nereferences/dārgākas zāles un/vai M saraksta zāles. Ukrainas civiliedzīvotāji kompensējamās receptes ir tiesīgi **atprečot aptiekā bez līdzmaksājuma laika periodā no 2022.gada 24.februāra līdz 2023.gada 31.decembrim.**

Atgādinām, ka Ukrainas civiliedzīvotājiem M sarakstā iekļauto zāļu kompensācija pienākas tādā pat apmērā kā Latvijas iedzīvotājiem, t.i., grūtniecēm, sievietēm līdz 70 pēcdzemdību perioda dienai ar 25% kompensāciju un bērniem līdz 24 mēnešu vecumam ar 50% kompensāciju!

1. Ja pie ārsta vēršas Ukrainas civiliedzīvotājs, kurš ir sociāli apdrošināts saskaņā ar likumu "Par valsts sociālo apdrošināšanu", tad ārsts izraksta un noformē recepti e-veselībā ierastajā kārtībā, tāpat kā Latvijas iedzīvotājiem.
2. Ja pie ārsta vēršas Ukrainas civiliedzīvotājs, kurš nav sociāli apdrošināts saskaņā ar likumu "Par valsts sociālo apdrošināšanu" tad ārsts, ievērojot kompensējamo zāļu izrakstīšanas/kompensācijas nosacījumus, **izraksta personai īpašo papīra recepti** un noformē šādi:

* Īpašās papīra receptes laukā “E vai S veidlapas veids” jāieraksta UKRAINA.
* Īpašās papīra receptes laukā “(personas kods/identifikācijas numurs/dzimšanas datums)” jāieraksta pilno personas kodu vai, ja LV personas kods nav piešķirts, tad jāieraksta nepilno personas kodu, t.i., dzimšanas datumu un personas koda otrās daļas pirmo ciparu, kas atspoguļo gadsimtu (20.gadsimtā dzimušajiem – cipars 1, 21.gadsimtā dzimušajiem – cipars 2). Piemēram, ja persona dzimusi 1991.gada 1.janvārī, jānorāda sekojošs nepilnais personas kods: 010191-1.
* Īpašās papīra receptes laukā “(adrese, tālrunis)” jāieraksta šī brīža uzturēšanās adrese un aktuālais telefona numurs (ja tāds ir).
* Pārējie receptes lauki aizpildāmi parastajā kārtībā.

Jautājumu un neskaidrību gadījumā lūdzam vērsties atbilstošajā NVD teritoriālajā nodaļā.